OzLabs/hebrew-wiki-articles huggingface dataset:
עונת 1998/1999 בסרייה א'

עונת 1998/1999 בסרייה א הייתה העונה ה-97 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1998 והסתיימו ב-23 במאי 1999. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

סלרניטנה, ונציה, קליארי ופרוג'ה היו הקבוצות שעלו מהליגה השנייה.

מילאן זכתה באליפות הליגה בפעם ה-16 בתולדות המועדון. 

בסיום העונה, ב-21 באוגוסט 1999 נערך משחק של הסופר קאפ האיטלקי בו מילאן הפסידה 1:2 לפארמה שזכתה בגביע.

בסיום העונה לסרייה ב' ירדו סלרניטנה, סמפדוריה, ויצ'נצה ואמפולי. במקום הקבוצות שירדו לסרייה א' העפילו ורונה, טורינו, לצ'ה ורג'אנה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
|1|| מילאן
| 34|| 20|| 10|| 4|| 59|| 34|| 25|| 70||זכייה בליגה העפלה לליגת האלופות
|- bgcolor="#ccffcc"
| 2|| לאציו 
| 34|| 20|| 9|| 5|| 65|| 31|| 34|| 69|| העפלה לליגת האלופות
|- bgcolor="#ccffcc"
| 3|| פיורנטינה
| 34|| 16|| 8|| 10|| 55|| 41|| 14|| 56|| העפלה לליגת האלופות
|- bgcolor="#ccffcc"
| 4|| פארמה
| 34|| 15|| 10|| 9|| 55|| 36|| 19|| 55||זכייה בגביע איטליה העפלה לליגת האלופות
|- bgcolor=#97DEFF
| 5|| רומא
| 34|| 15|| 9|| 10|| 69|| 49|| 20|| 54||העפלה לגביע אופ"א
|- bgcolor=#97DEFF
| 6|| יובנטוס 
| 34|| 15|| 9|| 10|| 42|| 36|| 6|| 54||העפלה לגביע אופ"א
|- bgcolor=#ccccff 
| 7|| אודינזה
| 34|| 16|| 6|| 12|| 52|| 52|| 0|| 54||העפלה לגביע אינטרטוטו
|-
| 8|| אינטר
| 34|| 13|| 7|| 14|| 59|| 54|| 5|| 46
|- bgcolor=#97DEFF
| 9|| בולוניה
| 34|| 11|| 11|| 12|| 44|| 47||3-|| 44||העפלה לגביע אופ"א
|-
| 10|| בארי
| 34|| 9|| 15|| 10|| 39|| 44||5-|| 42
|-
| 11|| ונציה 
| 34|| 11|| 9|| 14|| 38|| 45||7-|| 42
|-
| 12|| קליארי 
| 34|| 11|| 8|| 15|| 49|| 50||1-|| 41
|-
| 13|| פיאצ'נצה
| 34|| 11|| 8|| 15|| 48|| 49||1-|| 41
|- bgcolor=#ccccff 
| 14|| פרוג'ה 
| 34|| 11|| 6|| 17|| 43|| 61||18-|| 39||העפלה לגביע אינטרטוטו
|- bgcolor=#F08080
| 15|| סלרניטנה 
| 34|| 10|| 8|| 16|| 37|| 51||14-|| 38||ירדה ליגה
|- bgcolor=#F08080
| 16|| סמפדוריה
| 34|| 9|| 10|| 15|| 38|| 55||17-|| 37||ירדה ליגה
|- bgcolor=#F08080
| 17|| ויצ'נצה
| 34|| 8|| 9|| 17|| 27|| 47||20-|| 33||ירדה ליגה
|- bgcolor=#F08080
| 18|| אמפולי
| 34|| 4|| 10|| 20|| 26|| 63||37-||20 ||ירדה ליגה
|}

==כדורגלנים מצטיינים==
מרסיו אמורוזו () שחקנה של אודינזה כבש 22 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - כריסטיאן ויירי, לאציו
* כדורגלן זר של השנה - גבריאל בטיסטוטה (), פיורנטינה
* כדורגלן איטלקי של השנה - כריסטיאן ויירי, לאציו
* שוער השנה - ג'אנלואיג'י בופון, פארמה

==קישורים חיצוניים==

*[http://www.rsssf.com/tablesi/ital99.html נתונים מאתר rsssf]
* [http://www.bdfutbol.com/en/t/tita1998-99.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1999 באיטליה
אסקלה

{| align="left"
|

|-
|

|מסה=2.5
|עוצמת הארה=30
|טמפרטורה=9,000~
|מהירות סיבוב=
|כוכבים נלווים=אסקלה B
}}
|-
|

|}
אַסְקֶלָה (מלטינית Ascella - בית השחי) או ζ בקשת, הוא כוכב כפול שנמצא במרחק של כ-88 שנות אור ממערכת השמש בקבוצת הכוכבים קשת. עם בהירות נראית כוללת מדרגה 2.59 זהו הכוכב השלישי בבהירותו בקבוצה.

==תכונות==
אסקלה מורכב מזוג כוכבים המקיפים זה את זה בזמן הקפה של 21 שנים במרחק זוויתי סביב חצי שניית קשת ואקסצנטריות של 0.21, כך שהמרחק ביניהם נע בין 10.5 יחידות אסטרונומיות ו-16 יחידות אסטרונומיות. במרחק זוויתי של כ-75 שניות קשת מהזוג נמצא כוכב עמום נוסף עם בהירות מדרגה 10.6 שלפעמים מסומן אסקלה C. אם הכוכב קשור כבידתית לבני הזוג ונמצא באותו המרחק כמוהם, אז מדובר ככל הנראה בכוכב הסדרה הראשית מסוג K7 שמקיף את הזוג במרחק של לפחות 2,000 יחידות אסטרונומיות ובזמן הקפה של לפחות 40,000 שנים, אך ככל הנראה הוא אינו קשור אליהם ורק במקרה נמצא על אותו קו ראייה.

===אסקלה A===
אסקלה A הוא הכוכב הבהיר והכבד מבין השניים עם בהירות מדרגה 3.27. זהו ענק לבן מסוג ספקטרלי A2 III, מסתו כ-3 מסות שמש, רדיוסו כ-2.5 רדיוסי שמש, טמפרטורת פניו היא כ-9,000 קלווין והוא מאיר בעוצמה של פי 30 מעוצמת ההארה של השמש באור נראה, אך בצירוף הקרינה בתחום העל-סגול הוא מאיר בעוצמה של פי 35 מעוצמת ההארה של השמש.

===אסקלה B===
אסקלה B הוא הכוכב העמום מבין השניים עם בהירות מדרגה 3.48. זהו תת-ענק לבן מסוג ספקטרלי A4 IV, מסתו מוערכת בפחות מ-2 מסות שמש, אך רדיוסו דומה לרדיוס של אסקלה A, כ-2.5 רדיוסי שמש. טמפרטורת פניו כ-8,500 קלווין והוא מאיר בעוצמה של פי 25 מעוצמת ההארה של השמש באור נראה וקרוב לפי 30 בצירוף הקרינה העל-סגולה.

==קישורים חיצוניים==
* [http://stars.astro.illinois.edu/sow/ascella.html אסקלה] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:ענקים מסוג A
קטגוריה:תת-ענקים מסוג A
קטגוריה:קבוצת הכוכבים קשת
טונה כחולת-סנפיר אטלנטית

טונה כחולת-סנפיר אטלנטית שנפגעה בראשה מצלצל.
טונה כחולת-סנפיר אטלנטית (שם מדעי: Thunnus thynnus; על פי האקדמיה: טונה כחולה) הוא מין של דג ממשפחת הקולייסיים השייך לסוג טונה.

זהו מין הדג הגדול ביותר במשפחת הקולייסיים ואחד מהגדולים שבבני סדרת הדקראים, והוא מגיע למשקל מקסימלי של 670 ק"ג ולאורך 3.5 מטר. אורכם הממוצע מגיע ל־2–2.5 מטר, והמשקל הממוצע הוא 225–250 ק"ג. דגים אלה הם בעלי סנפירים גדולים בצבע כחול, ראשים גדולים וזנבות מפוצלים המעניקים להם תנופה איתה הם יכולים לשחות במהירות. בניגוד לרוב הדגים, דגי הטונה הם בעלי דם חם, ובמיוחד מיני הטונה הכחולה, ויכולים לשחות במים קרים. יכולים להאריך ימים עד לגיל 50 שנה ואף יותר.

דגים אלה יכולים לשחות במהירות של 40 קמ"ש במים בעקבות טרפם הכולל דגי מקרל, סרדינים ועפיאן וגם מיני סרטנים, חסילונים וסילוניות. הם אף יטרפו טונות קטנות יותר.

הם נפוצים במערב ובמזרח האוקיינוס האטלנטי, בימים טרופיים וגם ממוזגים וקרירים ומצויים גם בים התיכון, אך נכחדו בים השחור. טונות רבות באות להתרבות במערב הים התיכון ליד האיים הבלאריים ואחרות מתרבות במפרץ מקסיקו. הטונות מתקבצות יחדיו לרבייה ומשריצות אלפי ביצים צפות למים.

בשרם משובח ונחשב למעדן ממנו עושים סושי וסשימי.

==ראו גם==
*טונה כחולת-סנפיר

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:קולייסיים
קטגוריה:מגה-פאונה של האוקיינוס האטלנטי
בול הכנסה

עות'מאני מ-1918]]
בול הכנסה מתקופת המנדט על [[ארץ ישראל]]
[[בול דואר סודאני שהפך לבול הכנסה עבור דרכונים]]
בולי הכנסה על חפיסות סיגריות
בול הכנסה (בטורקית: Damga Pulu) הוא מדבקה בעלת ערך, המופקת ונמכרת על ידי השלטונות הלאומיים או המקומיים ומשמשת או שימשה בארצות רבות כאמצעי להוכחת תשלום מיסים או אגרות. השיטה הופעלה לראשונה באימפריה העות'מאנית ב-1694.

רוכשי בולי ההכנסה הדביקו אותם לחפצים החייבים במס, חוזים, תעודות, חפיסות סיגריות וכדומה ולאחר מכן נפסלו הבולים על ידי מחיקתם בדיו או בטוש או בחותמת או על ידי קריעתם או ניקוב הבול, כדי למנוע תלישתם ועשיית שימוש חוזר.

בולי הכנסה שימשו גם אספנים, אך לאחר הופעת בולי הדואר והתרבותם, בולי ההכנסה הוצאו, אחרי מלחמת העולם הראשונה, מתוך הקטלוגים, לכן אספנים רבים פסלו אותם לצורכי איסוף. בדרך כלל הייתה הבדלה חדה בין בולי דואר ובולי הכנסה, אך במדינות מסוימות היו גם "בולי דואר והכנסה", בולים ששימשו גם לדואר וגם כבולי הכנסה.

== ראו גם ==
* דואר
* מס בולים
* בול דואר

== קישורים חיצוניים ==

* [http://israelphilately.org.il/info.asp?item=11 בול הכנסה] בלקסיקון בולאי, באתר התאחדות בולאי ישראל

קטגוריה:מיסים
קטגוריה:בולאות
קטגוריה:סוגי בולים
עונת 1999/2000 בסרייה א'

עונת 1999/2000 בסרייה א הייתה העונה ה-98 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 באוגוסט 1999 והסתיימו ב-14 במאי 2000. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

ורונה, טורינו, לצ'ה ורג'אנה היו הקבוצות שעלו מהליגה השנייה.

לאציו זכתה באליפות הליגה בפעם השנייה בתולדות המועדון. 

בסיום העונה, ב-8 בספטמבר 2000 נערך משחק של הסופר קאפ האיטלקי בו לאציו ניצחה את אינטר 3:4 וזכתה בגביע.

בסיום העונה לסרייה ב' ירדו טורינו, ונציה, קליארי ופיאצ'נצה. במקום הקבוצות שירדו לסרייה א' העפילו ויצ'נצה, אטאלנטה, ברשה ונאפולי. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
|1|| לאציו
| 34|| 21|| 9|| 4|| 64|| 33|| 31|| 72||זכייה בליגה העפלה לליגת האלופות
|- bgcolor="#ccffcc"
| 2|| יובנטוס
| 34|| 21|| 8|| 5|| 46|| 20|| 26|| 71|| העפלה לליגת האלופות
|- bgcolor="#ccffcc"
| 3|| מילאן 
| 34|| 16|| 13|| 5|| 65|| 40|| 25|| 61|| העפלה לליגת האלופות
|- bgcolor="#ccffcc"
| 4|| אינטר
| 34|| 17|| 7|| 10|| 58|| 36|| 22|| 58||זכייה בגביע איטליה העפלה לליגת האלופות
|- bgcolor=#97DEFF
| 5|| פארמה 
| 34|| 16|| 10|| 8|| 52|| 37|| 15|| 58||העפלה לגביע אופ"א
|- bgcolor=#97DEFF
| 6|| רומא
| 34|| 14|| 12|| 8|| 57|| 34|| 23|| 54||העפלה לגביע אופ"א
|- bgcolor=#97DEFF
| 7|| פיורנטינה
| 34|| 13|| 12|| 9|| 48|| 38|| 10|| 51||העפלה לגביע אופ"א
|- bgcolor=#ccccff 
| 8|| אודינזה
| 34|| 13|| 11|| 10|| 55|| 45|| 10|| 50 ||העפלה לגביע אינטרטוטו
|- bgcolor=#ccccff 
| 9|| ורונה 
| 34|| 10|| 13|| 11|| 40|| 45||5-|| 43||העפלה לגביע אינטרטוטו
|-
| 10|| פרוג'ה
| 34|| 12|| 6|| 16|| 36|| 52||16-|| 42||rowspan="5"|
|-
| 11|| בולוניה
| 34|| 9|| 13|| 12|| 32|| 39||7-|| 40
|-
| 12|| רג'אנה 
| 34|| 9|| 13|| 12|| 31|| 42||11-|| 40
|-
| 13|| לצ'ה 
| 34|| 10|| 10|| 14|| 33|| 49||16-|| 40
|-
| 14|| בארי
| 34|| 10|| 9|| 15|| 34|| 48||14-|| 39
|- bgcolor=#F08080
| 15|| טורינו 
| 34|| 8|| 12|| 14|| 35|| 47||12-|| 36||ירדה ליגה
|- bgcolor=#F08080
| 16|| ונציה
| 34|| 6|| 8|| 20|| 30|| 60||30-|| 26||ירדה ליגה
|- bgcolor=#F08080
| 17|| קליארי
| 34|| 3|| 13|| 18|| 29|| 54||25-|| 22||ירדה ליגה
|- bgcolor=#F08080
| 18|| פיאצ'נצה
| 34|| 4|| 9|| 21|| 19|| 45||26-|| 21||ירדה ליגה
|}

==כדורגלנים מצטיינים==
אנדריי שבצ'נקו () שחקנה של מילאן כבש 24 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - פרנצ'סקו טוטי, רומא
* כדורגלן זר של השנה - אנדריי שבצ'נקו (), מילאן
* כדורגלן איטלקי של השנה - פרנצ'סקו טוטי, רומא
* שוער השנה - פרנצ'סקו טולדו, פיורנטינה
* בלם השנה - אלסנדרו נסטה, לאציו

==קישורים חיצוניים==

* [http://www.rsssf.com/tablesi/ital00.html נתונים מאתר rsssf]
* [http://www.bdfutbol.com/en/t/tita1999-00.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1999 באיטליה
אלבר ז'יראר

אלבר ז'יראר (נולד ב-1595 בצרפת, נפטר ב-8 בדצמבר 1632 בליידן) היה מתמטיקאי צרפתי-הולנדי, שלמד באוניברסיטת ליידן. זכור בעיקר בזכות כמה תרומות מתמטיות הנראות מעמיקות כיום יחסית לתקופה בה חי (שנות המאה ה-17 המוקדמת).

== תרומותיו ==
=== אלגברה ===
ז'יראר היה הראשון ששיער את המשפט היסודי של האלגברה. בהיסטוריה של פתרון משוואות פולינומיות הוא זכור גם כראשון שחקר פתרון של משוואות באמצעות שימוש פורמלי בפונקציות סימטריות. המתמטיקאי Charles Hutton כתב כי ז'יראר היה: "האדם הראשון שהבין את הדוקטרינה הכללית של יצירת המקדמים של משוואות פולינומיות מסכומי השורשים והמכפלות של השורשים שלהם. הוא היה גם הראשון שגילה את כללי הסיכום של חזקות של שורשים של פולינומים". הטענה על כללי הסיכום של חזקות של שורשים של פולינומים ידועה כיום כזהויות ניוטון; ז'יראר ניסח את ארבע הזהויות הראשונות בסדרה (סכומי החזקות 1 עד 4 של שורשי הפולינום), ואילו אייזק ניוטון גילה את הצורה הכללית של הזהויות באופן בלתי תלוי בסביבות 1666, על כן הן נושאות את שמו.

ז'יראר היה גם הראשון שנתן את ההגדרה האינדוקטיבית למספרי פיבונאצ'י.

=== גאומטריה כדורית ===

ז'יראר גילה והוכיח את משפט ז'יראר, תוצאה יסודית בגאומטריה כדורית. תוצאה חשובה זאת קושרת בין השטח של משולש כדורי לסכום הזוויות הפנימיות שלו.

=== תורת המספרים ===

בתורת המספרים, ז'יראר היה הראשון לקבוע, ב-1625, שכל מספר ראשוני שמשאיר שארית 1 בחלוקה ב-4 (דהיינו מהצורה 4n+1) ניתן להצגה כסכום של שני ריבועים טבעיים (זהו משפט פרמה על סכום של שני ריבועים). זוהי אחת התצפיות המשמעותיות הראשונות בהיסטוריה של תורת המספרים, והיא נתגלתה מחדש על ידי פייר דה-פרמה, שגם סיפק לה הוכחה, בעזרת שיטת הנסיגה האינסופית שפיתח.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים צרפתים
קטגוריה:ילידי 1595
קטגוריה:נפטרים ב-1632
יחסי אוסטריה–סלובקיה

שגרירות אוסטריה בברטיסלבה
בין אוסטריה לסלובקיה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי.

==היסטוריה==
===שלטון בית הבסבורג===
במאה ה-11 סופחו שטחי סלובקיה לממלכת הונגריה, ולאחר מותו של לאיוש השני, מלך בוהמיה והונגריה סופחה סלובקיה יחד עם חלק משטחי הונגריה לשלטון בית הבסבורג. בתחילת המאה ה-19 נכנסה סלובקיה ביחד עם ממלכת הונגריה לתוך האימפריה האוסטרית. במהלך אביב העמים בשנים 1848–1849, תמכו הסלובקים בקיסר אוסטריה, בתקווה לפרוש מהחלק ההונגרי (ממלכת הונגריה) של האימפריה האוסטרית, לתוך החלק האוסטרי, אולם הדבר לא עלה בידם. עם הקמת האימפריה האוסטרו-הונגרית בשנת 1867 והכללת סלובקיה בתוכה, סבלו הסלובקים ממדיניות דיכוי שנועדה להטמיע את הסלובקים בתוך העם ההונגרי. בתי הספר התיכוניים בסלובקיה נסגרו בשנים 1874–1875, והשפה ההונגרית נכפתה על הסלובקים.

===צ'כוסלובקיה===
לאחר נפילת האימפריה במלחמת העולם הראשונה נוצרה צ'כוסלובקיה כאיחוד בין השטחים הצ'כיים לשטחים הסלובקיים שהשתייכו לממלכת הונגריה. צ'כיה, שבה שכנה בירת המדינה המאוחדת פראג, הייתה הרכיב הדומיננטי בפדרציה מבחינה כלכלית ופוליטית. המיעוט הגרמני הגדול במדינה, שישב בעיקר בחבל הסודטים שבצפונה של צ'כיה, קיים יחסים מתוחים עם השלטון הצ'כוסלובקי. גרמניה הנאצית השתמשה במיעוט זה כתירוץ לפלישתה לחבל הסודטים בשנת 1938 וליתר חלקי צ'כוסלובקיה במרץ 1939. לאחר הפלישה הנאצית הפכה צ'כיה לפרוטקטורט של בוהמיה ומוראביה וניתנה תחת שליטה נאצית ישירה ודיכוי אכזרי, ואילו סלובקיה הייתה למדינת חסות נאצית. בשלהי מלחמת העולם השנייה שחרר הצבא האדום את שטחי צ'כוסלובקיה מיד הנאצים, והוקמה מחדש מדינת צ'כוסלובקיה, למעט שטחי רותניה שנמסרו לברית המועצות.

בשנת 1948 הפכה צ'כוסלובקיה למדינה קומוניסטית המקורבת לברית המועצות, והייתה חברה בברית ורשה, ועל המדינה ירד מסך הברזל.

===סלובקיה===
השלטון הקומוניסטי בצ'כוסלובקיה הופל במהפכת הקטיפה בשנת 1989, ובאותה שנה נפתחו גם הגבולות בין צ'כוסלובקיה לאוסטריה, מה שזירז את נפילת חומת ברלין. בשנת 1992 הוביל ראש ממשלת סלובקיה ולדימיר מצ'יאר מהלך של הפרדה מהרפובליקה הצ'כית, ובעקבותיו פוצלה המדינה הפדרלית של צ'כיה וסלובקיה, בדרכי שלום, באופן רשמי ב-1 בינואר 1993. עם הקמת סלובקיה, הוקמו יחסים דיפלומטיים מלאים בין המדינות, וכיום חברים שתי המדינות באיחוד האירופי.

מכיוון ששתי המדינות חברות כיום באיחוד האירופי וחתומות על הסכם שנגן, הגבולות פתוחים בין המדינות, ואין שום הגבלת מעבר ביניהם.

המדינות חולקות ביניהם גבול באורך 91 ק"מ, וכ-35,000 סלובקים חיים בתחומי אוסטריה.

==יחסים דיפלומטיים==
לאוסטריה יש שגרירות בברטיסלבה, ואילו לסלובקיה יש שגרירות בווינה ו-5 קונסוליות באייזנשטאדט, אינסברוק, לינץ, זלצבורג וסנקט פלטן.

==קישורים חיצוניים==

== הערות שוליים ==
טונה כחולת-סנפיר פסיפית

טונה כחולת-סנפיר פסיפית (שם מדעי: Thunnus orientalis) הוא מין של דג ממשפחת הקולייסיים השייך לסוג טונה. 

אורכה של טונה זו מגיע לשלושה מטרים ומשקלה ל-450 ק"ג. היא בעלת גוף בצורת דמעה לו סנפירים ישרים וחזקים מעל ומתחת לגוף המעניקים לו מהירות והזנב ישר ומפוצל ועוזר להניע את הטונה במהירות של 48 קמ"ש. הפה ענקי והעיניים גדולות. טונה זו כמו קרובותיה יכולה לחיות במים קרים הודות לדמה המחומם יותר מהמים סביבה.

הטונות נודדות סביב האוקיינוסים בחיפוש אחר טרף הכולל מינים רבים של דגים קטנים כמו סרדינים, עפיאניים ומקרלים וכן דיונונים וחסילונים וגם מסרטן אוקיינוס אדום. הקטנים ניזונים גם מפלנקטון. בתנאים טובים הטונות מתקהלות יחדיו ולפעמים הם ניזונים עם דגים טורפים אחרים, כרישים, עופות ים או דולפינים.

הטונה נפוצה ברחבי צפון האוקיינוס השקט ממזרח אסיה לחופי מערב אמריקה הצפונית אך נודדת גם לדרום האוקיינוס השקט. הם מתרבים בעיקר במזרח אסיה סביב ים הפיליפינים וים יפן אך חלק נודדים לעוד אזורים. הם נודדים גם לדרום האוקיינוס השקט סביב לאוסטרליה, ניו זילנד ופולינזיה הצרפתית.

טונה זו מצויה בסכנת עקב דיג מופרז בשביל בשרה המשובח.

==ראו גם==
*טונה כחולת-סנפיר

==קישורים חיצוניים==

==הערות שוליים==

קטגוריה:בעלי חיים שתוארו ב-1844
קטגוריה:טקסונים שתוארו בידי הרמן שלגל
קטגוריה:קולייסיים
קטגוריה:מגה-פאונה של האוקיינוס השקט
סלרניטנה

אוניונה ספורטיבה סלרניטנה 1919 (באיטלקית: Unione Sportiva Salernitana 1919) הוא מועדון כדורגל איטלקי מהעיר סלרנו שבאיטליה. שנוסד במקור ב-1919, והוקם מחדש שלוש פעמים במהלך ההיסטוריה שלו, לאחרונה ב-2011, כיורש של המועדון סלרניטנה קלצ'יו.<ref></ref> המועדון משחק בליגה האיטלקית השנייה, הסרייה ב', ומארח את משחקיו באצטדיון ארקי המכיל 31,300 מקומות.

== היסטוריה ==
המועדון הוקם בשנת 1919 ושיחק בליגות שונות. הוא זכה פעמיים באליפות של סרייה ב' והעפיל לליגה הבכירה, אך ירד בחזרה לליגת משנה לאחר עונה בודדת.

במהלך המאה ה-21 הוא פורק פעמיים והוקם מחדש באופן מיידי.

בסיום עונת 2020/2021 עלתה הקבוצה לסרייה א' לאחר 22 שנות היעדרות. בעונת 2021/2022 הקבוצה ניצלה מירידה במחזור הסיום וסיימה במקום ה-17, במרחק של נקודה בודדת מהקו האדום, לאחר שבמרבית העונה הייתה מתחתיו. בסיום עונת 2023/2024 לאחר 3 ענונת בליגה הבכירה סיימה סלרניטנה במקום האחרון בליגה ושבה לליגת המשנה.

==סגל השחקנים==
נכון ל-2 בפברואר 2024

 (בהשאלה מסן לורנסו)

 
 (בהשאלה מקסימפאשה)

 (בהשאלה מגרנדה)
 (קפטן)

 

 (בהשאלה ממילאן)

 (בהשאלה מלאציו)
 (בהשאלה מפיורנטינה)

 (בהשאלה מפיזה)

 (בהשאלה מנאפולי)

 
 
 

==קישורים חיצוניים==

* 

==הערות שוליים==

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1919
קטגוריה:קמפניה
כריש חול קטן-שיניים

כריש חול קטן-שיניים או כְּרִישׁ-שֵׁן אֵימְתָנִי (שם מדעי: Odontaspis ferox) הוא מין כריש ממשפחת כרישי חול שבסדרה דמויי עמלץ.
== מאפיינים ==
כריש זה מצוי בעיקר בימים טרופיים עמוקים, אך לעיתים מגיע למים הרדודים. כריש זה יכול לצלול לעומק של יותר מ-800 מטרים.

אורכו של כריש זה מגיע ל-4.1 מטרים ומשקלו ל-290 ק"ג. הוא בעל ראש גדול ומוארך מעט עם זימים גדולים, גוף חלק עם סנפירים קטנים, בעיקר ליד הזנב הקטן וצבעו אפור עד אפור בהיר. הוא מזכיר את המין כריש חול נמרי, אך קטן יותר והלסתות והשיניים קטנות יותר.

הכריש נפוץ בעיקר בימים טרופיים אך, גם בממוזגים וגם צולל לעומקים קרירים ומצוי בסמוך לקרקעית הים. זהו טורף-על הניזון מדגי גרם שונים, בעיקר מדגי ורודן וממליחים, סילוניות, סרטנאים שונים ואף מדגי סחוס קטנים אחרים. הוא קורע את הטרף בעזרת השיניים המשוננות שלו.

==קישורים חיצוניים==

== הערות שוליים ==

כריש שצולם ב[[מפרץ מקסיקו]]

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנטוין ריסו
קטגוריה:כרישי חול
קטגוריה:דגים: טורפי-על
קטגוריה:בעלי חיים שתוארו ב-1810
יחסי ליכטנשטיין–סלובקיה

בין נסיכות ליכטנשטיין לבין סלובקיה מתקיימים יחסים דיפלומטיים, וכמו כן השתיים חברות באיגוד הסחר החופשי האירופי.

==היסטוריה==
לאחר סיום מלחמת העולם השנייה האשימה צ'כוסלובקיה את פרנץ יוזף השני, נסיך ליכטנשטיין כי הרוויח מהסכמים שחתם עם הנאצים בתקופת הכיבוש של צ'כוסלובקיה, ורכש נדל"ן ברחבי המדינה. בשנת 1948 הוקם בצ'כוסלובקיה משטר קומוניסטי, ובעקבות כך החרימו פקידי הממשל את נכסיו של נסיך ליכטנשטיין.

בתגובה ניתקה ליכטנשטיין את יחסיה עם פראג, ובעקבות כך ניתקה אף צ'כוסלובקיה את יחסיה עם ליכטנשטיין ואסרה על תושבי הנסיכות להיכנס לשטחה.

ב-9 בדצמבר 2009, שרי החוץ של סלובקיה וליכטנשטיין, מירוסלב לייסאק ואורליה פריק, חתמו בברטיסלבה על הסכם לכינון יחסים, כשלושה חודשים לאחר שגם צ'כיה חידשה קשריה עם ליכטנשטיין, אך בסלובקיה מיהרו להבהיר כי ההסכם אינו מעיד על הכרה בתביעות הנדל"ניות של ליכטנשטיין.

==יחסים דיפלומטיים==
לסלובקיה יש קונסוליה בוואדוץ, אך לליכטנשטיין אין ייצוג דיפלומטי בסלובקיה, ושגריר שווייץ בסלובקיה מייצג אף את ליכטנשטיין.

== הערות שוליים ==
כרישי חול

[[כריש חול קטן-שיניים]]
כרישי חול (שם מדעי: Odontaspididae) היא משפחה של דמויי כריש החיים בימים טרופיים וסובטרופיים ימים רדודים, בדרך כלל סביב קרקעית ימית חוליות.

רוב המינים במשפחה זו נכחדו וכיום נותרו 4 מינים. מינים אלה יכולים להגיע לאורך 4.1 מ' ולמשקל 290 ק"ג. הם בעלי סנפירים קצרים הסמוכים לזנבם ובטנם גדולה ומנומרת. הסנפירים מותאמים לשיוט בין סלעים ואלומגים ופחות לשחייה מהירה והזנב שטוח מעט. בפיהם שיניים רבות שבולטות החוצה.

אלו דגים טורפים הניזונים ממגוון יצורים החיים בימים סביבם ואולם למרות מראם הם אינם מסוכנים לאדם.

==מיון==
*משפחה כרישי חול (Odontaspididae)
**כריש חול (Carcharias)
***מין כריש חול נמרי (Carcharias taurus)
***מין כְּרִישׁ-שֵׁן הָדִּי (Carcharias tricuspidatus)
**סוג אודונתספיס (Odontaspis)
***מין כריש חול קטן-שיניים (Odontaspis ferox)
***מין כריש חול גדול-עין (Odontaspis noronhai)
**סוג Striatolamia - נכחד
**סוג Carcharoides - נכחד
**סוג Parodontaspis - נכחד
**סוג Priodontaspis - נכחד
**סוג Pseudoisurus - נכחד
**סוג Synodontaspis - נכחד
**סוג Johnlongia - נכחד
**סוג Pseudomegachasma - נכחד

==קישורים חיצוניים==

* 

*
קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
ריימונדו ספורטה

ריימונדו ספורטה נמיאס (בספרדית: Raimundo Saporta Namías; 16 בדצמבר 1926 בפריז שבצרפת – 2 בפברואר 1997 במדריד שבספרד) היה מנהל כדורסל ספרדי-יהודי.<ref>http://jewishsegovia.com/2017/05/15/saporta-a-jewish-genius-at-the-founding-of-real-madrid/</ref><ref>http://www.managingmadrid.com/2020/2/5/21123037/raimundo-saporta-the-father-of-real-madrid-and-spanish-basketball</ref>

נולד בפריז, בירת צרפת לחיימה ספורטה, ספרדי ממוצא יווני (מסלוניקי), ולסימון נחמיאס הצרפתייה. לאחר כיבושה של צרפת במהלך מלחמת העולם השנייה על ידי כוחות גרמניה הנאצית, ברחה המשפחה היהודית-ספרדית בשנת 1941 למדריד שבספרד.

הוא היה ראש מחלקת הכדורסל של ריאל מדריד - מועדון הכדורסל ריאל מדריד כדורסל - בשנים 1962-1978 ובשנים 1985-1991. נשא מספר עמדות בכירות בארגון פיב"א, כולל נשיא הנציבות לארגון בינלאומי (1960-), נשיא הנציבות לתחרויות בינלאומיות (1990-1997) וסגן הנשיא (1995-1997). כן נשא מספר תפקידים בפדרציית הכדורסל הספרדית , הבכיר שבהם סגן הנשיא של הפדרציה (החל בשנת 1948).

לאחר פטירתו, פיב"א וריאל מדריד שינו את שמו של טורניר הכדורסל פיב"א יורוקאפ ל"גביע ספורטה" ואת שמו של היכל הכדורסל של ריאל לשעבר ל"פביליון ריימונדו ספורטה" לכבודו. בשנת 2007 נכנס ספורטה כתורם להיכל התהילה של פיב"א. הוא זכה ב"צלב הגדול של המסדר המלכותי להצטיינות אזרחית" (בספרדית Gran Cruz de la Real Orden del Mérito Civi, אות ההצטיינות הגדול ביותר לאזרחים בספרד, מוענק על ידי ממשלתה של המדינה); במדליית זהב עבור הצטיינות בספורט שהעניק משרד התרבות של ספרד והיה, ב-1997, לחבר במסדר ההצטיינות של פיב"א.

== קישורים חיצוניים ==

* [http://www.fiba.com/hall-of-fame/Raimundo-Saporta הדף העוסק בריימונדו ספורטה] באתר היכל התהילה של פיב"א
==הערות שוליים==

קטגוריה:חברי היכל התהילה של פיב"א
קטגוריה:פריז: אישים
קטגוריה:ריאל מדריד (כדורסל)
קטגוריה:נדבנים יהודים ספרדים
קטגוריה:עסקני ספורט יהודים
קטגוריה:ספרדים שנולדו ב-1926
קטגוריה:ספרדים שנפטרו ב-1997
יחסי ליכטנשטיין–צ'כיה

בין נסיכות ליכטנשטיין לבין הרפובליקה הצ'כית מתקיימים יחסים דיפלומטיים, וכמו כן השתיים חברות באיגוד הסחר החופשי האירופי.

==היסטוריה==
לאחר סיום מלחמת העולם השנייה האשימה צ'כוסלובקיה את פרנץ יוזף השני, נסיך ליכטנשטיין כי הרוויח מהסכמים שחתם עם הנאצים בתקופת הכיבוש של צ'כוסלובקיה, ורכש נדל"ן ברחבי המדינה. בשנת 1948 הוקם בצ'כוסלובקיה משטר קומוניסטי, ובעקבות כך החרימו פקידי הממשל את נכסיו של נסיך ליכטנשטיין.

בתגובה ניתקה ליכטנשטיין את יחסיה עם פראג, ובעקבות כך ניתקה אף צ'כוסלובקיה את יחסיה עם ליכטנשטיין ואסרה על תושבי הנסיכות להיכנס לשטחה.

ב-13 ביולי 2009, שרי החוץ של צ'כיה וליכטנשטיין, חתמו על הסכם לכינון יחסים, כשלושה חודשים לאחר מכן חידשה גם סלובקיה את קשריה עם ליכטנשטיין, אך בסלובקיה מיהרו להבהיר כי ההסכם אינו מעיד על הכרה בתביעות הנדל"ניות של ליכטנשטיין.

==יחסים דיפלומטיים==
לשתי המדינות אין נציגויות דיפלומטיות אחת אצל השנייה, ומשום כך מייצג שגריר שווייץ בצ'כיה את ליכטנשטיין, ושגריר צ'כיה בשווייץ מייצג את מדינתו גם לגבי ליכטנשטיין.

== הערות שוליים ==
כריש-שן

כְּרִישׁ-שֵׁן או כריש חול (שם מדעי: Carcharias) הוא סוג של כריש ממשפחת כרישי חול המצוי ברחבי הימים הטרופיים בכל האוקיינוסים.

לכרישים אלה ישנו פה מגודל עם שיניים חדות הבולטות החוצה, גב מתרומם אך סנפיר הגב קטן ונוטה לקצה הגוף לכיוון הזנב. סנפירי השת והגפיים גדולים ומותאמים לשחייה בצמוד לקרקעית הים. אורכם יכול להגיע ל-3.7 מ' ומשקלם יכול להגיע ל-160 ק"ג.

כרישים אלו הם טורפים גדולים הניזונים ממגוון דגים ויצורי ים אחרים הקרובים לקרקעית הים אך הם אינם תוקפניים.

==מינים==
בעבר היה בסוג זה רק המין כריש-שן שורי (Carcharias taurus) אך נמצא שתת-המין ההודי שייך למין נפרד מאותו הסוג - כְּרִישׁ-שֵׁן הָדִּי (Carcharias tricuspidatus). לא כל החוקרים מסכימים עם המין החדש.

*כְּרִישׁ-שֵׁן שׁוֹרִי או כריש חול נמרי (Carcharias taurus)
*כְּרִישׁ-שֵׁן הָדִּי (Carcharias tricuspidatus)
==קישורים חיצוניים==

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:כרישי חול
שפודניים

דגי מהמין Belone belone
שִׁפּוּדָנִיִּים (שם מדעי: Belonidae) היא משפחה של דגים כסופים ודקים מסדרת החניתאים.

== מאפיינים ==
השפודניים חיים בים הפתוח באזור הטרופי והסובטרופי ולעיתים נמצאים גם נמצאים במים מליחים ואף עולים לנהרות גדולים כמו האמזונאס או הריו נגרו וחיים במימיהם.

אלו דגים מוארכים בעלי לסת דקה מלאה בשיניים כשהלסת התחתונה גדולה וארוכה יותר מהעליונה. הגוף אפור עד כסוף עם מעט סנפירים והזנבם מפוצל ונותן לדגים את הכוח לשחות. אורכם 3–93 ס"מ. המין הגדול ביותר במשפחה הוא המין חניתן תניני המצוי לחופי ישראל.

דגים אלה הם טורפים של סרטנים, רכיכות ימיות ולהקות דגים קטנות. הם שוחים בקרבה לפני המים ואינם צוללים עמוק והם מהירים מאוד ויכולים לשחות במהירות של כ-60 קמ"ש ואף לקפץ מעל המים.

דגים אלה עלולים להיות מסוכנים לאדם עקב מנהגם לקפץ על עצמים זוהרים. בלילות בשונית הם עלולים להימשך אל ספינות ולקפץ מעלה ולפגוע עם לסתם הגדולה באנשים. 2 מקרי מוות יוחסו לדגים אלה.

==סוגים==
*סוג ומין יחיד אַבְּלָן לָחוּץ (Ablennes hians)
*שִׁפּוּדָן (Belone)
* Belonion
*סוג ומין יחיד Petalichthys capensis
*סוג ומין יחיד שִׁפּוּדָן אַרְגָּלִי (Platybelone argalus)
* Potamorrhaphis
* Pseudotylosurus
* Strongylura
*חֲנִיתָן (Tylosurus)
* Xenentodon

== קישורים חיצוניים ==

* 

*
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
יחסי החוץ של ליכטנשטיין

יחסי החוץ של ליכטנשטיין נשלטים על ידי איחוד המכס שלה עם שווייץ (ועד מלחמת העולם הראשונה עם האימפריה האוסטרו-הונגרית). איחוד זה גם הוביל לחברותה באיגוד הסחר החופשי האירופי (EFTA) בשנת 1991, ובניגוד לשווייץ (שם האזרחים דחו חברות במשאל עם), ליכטנשטיין היא חלק מהאזור הכלכלי האירופי.

==יחסים בינלאומיים==
ליכטנשטיין התקבלה לאו"ם בשנת 1990, והיא חברה גם בארגונים השונים שלו מלבד אונסק"ו.

ליכטנשטיין תבעה פעמיים בבית הדין הבינלאומי לצדק, בפרשת נוטבוהם נגד גואטמלה בשנות ה-50 ובתביעה של רכוש אמנותי של בית ליכטנשטיין נגד גרמניה בשנת 2005, ובשני המקרים הפסידה בתביעתה.

לליכטנשטיין יש שגרירים באוסטריה, בבלגיה, בגרמניה, בוותיקן, בשווייץ ובארצות הברית, יחד עם מספר שליחים לארגונים בינלאומיים. על פי הסכם משנת 1919 בין ליכטנשטיין ושווייץ, שגרירי שווייץ מוסמכים לייצג את ליכטנשטיין במדינות ובמצבים דיפלומטיים, אלא אם כן ליכטנשטיין תבחר לשלוח שגריר משלה.

מלבד הוותיקן, ליכטנשטיין היא המדינה היחידה בעולם שאין בתחומה אף שגרירות. עם זאת, ישנם כמה קונסוליות כבוד בנסיכות, ורובם ממוקמים בעיר הבירה ואדוץ. עם זאת, חלקם נמצאים בערים שאן, שלנברג וטריזן.
==מדינות==
=== ישראל ===

יחסים דיפלומטיים בין שתי המדינות נכונו לראשונה בסוף אפריל 1992, כאשר רפאל גביר, שגריר ישראל בשווייץ הגיש לנסיך ליכטנשטיין את כתב האמנתו. ליכטנשטיין הצטרפה להסכם הסחר החופשי האירופי באפריל 1992 כך שהיה לה צורך לכונן יחסים דיפלומטיים מלאים עם כמה מדינות מערביות. ליכטנשטיין החליטה לכלול את ישראל בין מדינות אלו. 

לישראל אין כלל נציגות בליכטנשטיין, ולכן שגרירות ישראל בברן שבשווייץ אמונה על טיפול בענייני ליכטנשטיין. לליכנטשטיין אין נציגות דיפלומטית בישראל.

===צ'כיה וסלובקיה===
לאחר סיום מלחמת העולם השנייה האשימה צ'כוסלובקיה את פרנץ יוזף השני, נסיך ליכטנשטיין כי הרוויח מהסכמים שחתם עם הנאצים בתקופת הכיבוש של צ'כוסלובקיה, ורכש נדל"ן ברחבי המדינה. בשנת 1948 הוקם בצ'כוסלובקיה משטר קומוניסטי, ובעקבות כך החרימו פקידי הממשל את נכסיו של נסיך ליכטנשטיין. 

בתגובה ניתקה ליכטנשטיין את יחסיה עם פראג, ובעקבות כך ניתקה אף צ'כוסלובקיה את יחסיה עם ליכטנשטיין ואסרה על תושבי הנסיכות להיכנס לשטחה.

ב-13 ביולי 2009, שרי החוץ של צ'כיה וליכטנשטיין, חתמו על הסכם לכינון יחסים, כשלושה חודשים לאחר מכן חידשה גם סלובקיה את קשריה עם ליכטנשטיין, אך בסלובקיה מיהרו להבהיר כי ההסכם אינו מעיד על הכרה בתביעות הנדל"ניות של ליכטנשטיין.

===קוריאה הדרומית===
בשנת 1993 כוננו יחסים בין ליכטנשטיין לקוריאה הדרומית.

==חברות בארגונים בינלאומיים==
ליכטנשטיין חברה באו"ם, במועצת אירופה, הבנק האירופי, אפט"א, סבא"א, אינטרפול, הוועד האולימפי הבינלאומי, ועוד שלל ארגונים בינלאומיים.

ליכטנשטיין מעולם לא הייתה חברה בחבר הלאומים, משום שבקשתה להצטרף לארגון נדחתה בשנת 1920 בשל גודלה.

==קישורים חיצוניים==

==הערות שוליים==

*
ליכטנשטיין
לב החורף

לב החורף (באנגלית: Winter's Heart) הוא הספר התשיעי מתוך סדרת הפנטזיה "מחזור כישור הזמן" מאת רוברט ג'ורדן. בגרסה המתורגמת לעברית הוא מחולק לשני כרכים: "ניחוח הטירוף" ו"לב החורף". בעברית יצא הספר לאור בהוצאת אופוס.

בציור הכריכה רואים את פרין, אנורה סדאי, גאול, בלוור ומאסמה מחפשים את פייל השבויה באזור מושלג.

==פרולוג==
כמו ברוב ספרי הסדרה, גם כאן הפרולוג מיועד לסגירת קצוות. במרתף המגדל הלבן ציידות האופל סארין' דוסיין, פברה, סייאין ויוקירי מענות את טלין (בדמיונות)- עד שהיא מודה שהיא מהאג'ה השחורה. פרין מגלה שפייל, מורגז, אליאנדרה ופמלייתן נחטפו על ידי השאידו, וסוטה מהנתיב שחשב עליו לכיוון קאירהיין לרנד, כדי לחפש אותן.
==הספר==
האמירלין אלאידה מכריזה על רנד כדרקון בחסד המגדל הלבן וקוראת לעמים שלא לפנות אליו עצמאית אלא דרכה- ואף מכריזה על כך כחרם.

רנד מגיע לקאמלין בתחפושת עם מין, והיא, אליין ואביינדה קושרות אותו כעוצר משותף. אליין מאבדת לו את בתוליה ומין חוזה שנוצרו תאומים. אביינדה, מין, בירגיט (העוצרת של אליין) ואלנה מוסבני (אליה רנד קשור כעוצר) מרגישות היטב את הרגע.

מאט באבו דאר הכבושה על ידי הסינצ'נים סובל מניסיונות התנקשות של הגולם. הוא מגלה אאס סדאי מתחבאת בפונדק ועוד שתיים שבויות באדאם. טסלין דומון, גבירה סינצ'נית מבוקשת, משיגה לו 2 סולדאם נוספות- והוא מתכנן להבריח את שלושת האאס סדאי מאלטרה, אבל מגלה שהנסיכה הסינצ'נית המקומית, טואון פנדראג, היא בת תשעת הירחים המיועדת לו בנבואה. הוא חוטף אותה ואת המשרתת שלה סלוציה- וטואון מסכימה לבוא בשקט (בהמשך נגלה שזה בגלל החותם שלו). נואל צ'ארין מצטרף לחבורה יחד עם בייל דומון, בעלה של טסלין, מבריח שהופיע בספר הרביעי. כהסחה מאט משחרר גם אשת ים שתחולל מהומה, ונאמנים לבסלן (נסיך אלטרה) גורמים לדליקה.

רנד מגיע לפאר מדינג, עיר שלא ניתן לתעל בה, במרדף אחרי ארבעה אשא'מאן בוגדים. הוא הורג אחד ופדן פיין הורג את השני. כשהוא ולאן מנסים להרוג את השניים האחרונים הם נתפסים. מועצת אבו דאר מחליטה להחזיק ברנד עד שמשלחת מהמגדל הלבן תגיע לקחת אותו למשמר. קדסואן ונינאב מתפרצות לאולם המועצה ולהפתעת חברות המועצה הן מתעלות את סאידר (באמצעות "בארות" של קיבול כוח שיש לשתיהן) ועוטפות את החברות בזרמים. הן נאלצות לשחרר את רנד ולאן.

הפמליה, יחד עם כמה אשאמאן בהם רנד בוטח, מגיעה לשדאר לוגות בעקבות הצהרה של רנד: לטהר את סאידין מכתם האופל. הוא ונינאב משתמשים בשני סאנגרילים חזקים, אחד ביבשת ואחד באיים, כדי להזיז את הכתם ממקומו. סאידין המוכתם מתפרץ מתוך האדמה ככיפה שחורה גדולה. השימוש העצום בכח מזמן למקום חמישה ארורים- מספר שיא עד כה: דמנדרד, ארנג'ר, אסנג'ר, ציידין ומוגהדין. אלזה פנפל מצליחה להרוג את אסנג'ר (הידוע גם כקורלן דאשיבה) והשאר בורחים. בסוף התהליך הכיפה מתפוצצת, והאשאמאן מכריזים: סאידין נקי. האאס סדאי שקשורות אליהם מאשרות את זה.

==קישורים חיצוניים==
[http://encyclopaedia-wot.org/books/wh/index.html תקציר הספר באנציקלופדיית הסדרה]
* 
 
 
 

 
 

קטגוריה:מחזור כישור הזמן
קטגוריה:ספרי רוברט ג'ורדן
קטגוריה:ספרי הוצאת אופוס
תומאס וולש

תומאס וולש (באנגלית: Tomas Walsh; נולד ב-1 במרץ 1992) הוא אתלט ניו זילנדי, אלוף העולם (לונדון 2017), זוכה פעמיים ברציפות במדליית ארד אולימפית (ריו דה ז'ניירו 2016 וטוקיו 2020) ופעמיים רצופות אלוף העולם באולם (פורטלנד 2016, ברמינגהאם 2018) בהדיפת כדור ברזל.

==ביוגרפיה==
וולש התחרה ב-2009 באליפות העולם לנוער, הוא סיים שישי בהדיפת כדור ברזל ובמקום ה-17 במוקדמות זריקת דיסקוס. באליפות העולם עד גיל 20 שהתקיימה ב-2010 סיים במקום העשירי במוקדמות הדיפת כדור ברזל.

בשנת 2012 זכה לראשונה באליפות ניו זילנד לבוגרים בהדיפת כדור ברזל. בדצמבר 2013 שבר את שיא ניו זילנד כשקבע תוצאה של 20.61 מטר. ב-2014 זכה במדליית ארד באליפות העולם באתלטיקה באולם בתוצאה של 21.26 מטר. ביולי אותה שנה זכה במדליית כסף במשחקי חבר העמים בשיא ניו זילנד של 21.19 מטר. באליפות העולם באתלטיקה 2015 סיים במקום הרביעי בשיא ניו זילנד של 21.58 מטר.

באליפות העולם באתלטיקה באולם 2016 זכה במדליית זהב לאחר ששיפר את שיאו הלאומי ל-21.78 מטר. באולימפיאדת ריו דה ז'ניירו זכה במדליית ארד לאחר המנצח ראיין קראוזר וסגנו ג'ו קובץ' כשקבע תוצאה של 21.36 מטר. בספטמבר אותה שנה קבע שיא אישי של 22.21 מטר.

באליפות העולם באתלטיקה 2017 שהתקיימה בלונדון זכה במדליית זהב בתוצאה של 22.03 מטר. באליפות העולם באתלטיקה באולם 2018 זכה שוב בזהב בשיא אליפות ושיא לאומי של 22.31 מטר.

במרץ 2018 שיפר את שיא אוקיאניה בתוצאה של 22.67 מטר. באפריל 2018 זכה במדליית זהב במשחקי חבר העמים הבריטי בתוצאה של 21.41 מטר. בשנים 2018 ו-2019 זכה באליפות ליגת היהלום.

באליפות העולם באתלטיקה 2019 זכה במדליית ארד בשיא אוקיאנייה של 22.90 מטר, אחרי ג'ו קובץ' (22.91 מטר) וראיין קראוזר (22.90 מטר, אך עם תוצאה שנייה טובה יותר). 

באולימפיאדת טוקיו זכה במדליית ארד בתוצאה של 22.47 מטר. באליפות העולם באתלטיקה באולם 2022 זכה במדליית ארד בתוצאה השווה לשיאו האישי 22.31 מטר. באליפות העולם באתלטיקה 2022 סיים רביעי בתוצאה של 22.08 מטר.

==קישורים חיצוניים==

קטגוריה:אתלטים ניו זילנדים
קטגוריה:הודפי כדור ברזל
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:זוכי מדליית ארד אולימפית
קטגוריה:ניו זילנדים שנולדו ב-1992
קטגוריה:הודפי כדור ברזל באולימפיאדת טוקיו (2020)
קטגוריה:אתלטים באולימפיאדת פריז (2024)
יחסי ליכטנשטיין–שווייץ

בין נסיכות ליכטנשטיין לבין שווייץ מתקיימים יחסים דיפלומטיים קרובים, ונציגויות שווייץ אף מייצגות את ליכטנשטיין ברחבי העולם.

==שיתוף פעולה==
על פי בקשת ממשלת ליכטנשטיין משנת 1919, שווייץ שומרת על האינטרסים של ליכטנשטיין ועל אזרחיה בשאר העולם. השניים מהווים אזור כלכלי וכספי משותף (ליכטנשטיין משתמש בפרנק השווייצרי (מאז 1920), ויש לה איחוד מכס (מאז 1924) עם שווייץ), ויש להן גבולות פתוחים (אם כי כיום שניהן חתומות ממילא על הסכם שנגן), ומשום כך אשרת כניסה לשווייץ חלה גם על ליכטנשטיין. לשתי המדינות יש גם מערכת פטנטים משותפת. כמו כן, שווייץ מוסמכת להיכנס לאמנות על שם ליכטנשטיין, אם כי ליכטנשטיין אינה מיוצגת במשא ומתן על האמנה; כוח זה מופעל לרוב באמנות הקשורות במכס או בהליכים.

הנציגויות הדיפלומטיות של שווייץ מייצגות גם את ליכטנשטיין בשאר העולם, אלא אם כן מעדיפה ליכטנשטיין לשלוח נציג משלה. לפני שליכטנשטיין הפכה לחברה בזאיגוד הסחר החופשי האירופי, ייצגה שווייץ את האינטרסים שלה בארגון זה.

לשתי המדינות יש גם שפה משותפת (גרמנית) ושתיהן אינן חברות באיחוד האירופי. ליכטנשטיין מסתמכת על שווייץ גם בנושא ההגנה הלאומית שלה, שכן אין לה צבא משלה. כמו שכנתה, היא שומרת על מדיניות של נייטרליות. שגרירים של מדינה אחת פועלים בדרך כלל כנציגים של שתי המדינות.

==תקריות של הצבא השווייצרי==
לשווייץ יש צבא פעיל יחסית המקיים גיוס חובה, ומספר אירועים אירעו במהלך השנים באימון שגרתי:
* ב-5 בדצמבר 1985 נחתו בליכטנשטיין רקטות שנורו על ידי הצבא השווייצרי וגרמו לשריפת יער, ובעקבות כך שילמה שווייץ פיצויים.
* ב-13 באוקטובר 1992, בעקבות פקודות שקיבלו, חצו צוערי הצבא השווייצרי את הגבול בלי דעת, והלכו לטריזן כדי להציב עמדת תצפית. מפקדים שווייצרים התעלמו מהעובדה שטריזנברג אינה בשטח שווייצרי. שווייץ התנצלה בפני ליכטנשטיין על האירוע.
* במרץ 2007 נכנסה לליכטנשטיין פלוגה של 171 חיילים שווייצריים, לאחר שחזרה בטעות בחושך. הכוחות חזרו לשטח השווייצרי לאחר שנכנסו יותר מ-2 ק"מ לתוך ליכטנשטיין. שלטונות ליכטנשטיין לא גילו את "הפולשים", והשווייצרים הודיעו להם על כך לאחר האירוע. האירוע זכה להתעלמות משני הצדדים, ודובר של ליכטנשטיין אמר: "זה לא שהם פלשו עם מסוקי קרב".

==נציגויות דיפלומטיות==
* ליכטנשטיין מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ אינה מיוצגת בליכטנשטיין הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
שמחה קוגוט

שמחה קוֹגוּט (נולד ב-1937 בתל אביב) הוא פרופסור אמריטוס בחוגים ללשון העברית ולמקרא באוניברסיטה העברית בירושלים וחבר האקדמיה ללשון העברית.

==ביוגרפיה==
קוגוט הוא בוגר בית המדרש למורים ליפשיץ (1956). למד באוניברסיטה העברית בירושלים לתואר ראשון בחוגים ללשון העברית ולספרות עברית, ולתואר שני בחוגים ללשון העברית ולמקרא. הגיש את עבודת הדוקטור שלו בנושא "המשפט המורכב ב'ספר חסידים'" בשנת 1975.

כיהן כמרצה בחוגים ללשון העברית ולמקרא באוניברסיטה העברית בירושלים, והיה ראש החוג למקרא וראש היחידה להוראת עברית בבית הספר לתלמידים מחו"ל. שימש מרצה אורח באוניברסיטת בן-גוריון, באוניברסיטת בר־אילן, במכון שכטר, במכון לנדר ובמכללת ליפשיץ, והיה פרופסור אורח באוניברסיטת הרווארד.

תחומי מחקרו העיקריים הם אלה: העברית של אשכנז בימי הביניים; תחביר העברית לתקופותיה; עברית מקראית ועברית חדשה – קווי שיתוף ובידול; פרשנות המקרא ותרגומי המקרא הארמיים והיסוד הלשוני שבבסיסם; טעמי המקרא – ההיבט התחבירי והפרשני.

== משפחתו ==
היה נשוי ללאה (עד פטירתה בשנת 2019). אב לחמישה ילדים וסב לשמונה נכדים.

== מפרסומיו ==
* פסוקי התוכן – טיבם ומבניהם, האוניברסיטה העברית בירושלים – המכון למדעי היהדות, סדרת מחקרים א, ירושלים תשמ"ד
* המקרא בין טעמים לפרשנות – בחינה לשונית ועניינית של זיקות ומחלוקות בין פרשנות הטעמים לפרשנות המסורתית, מאגנס, ירושלים תשנ"ד; מהדורה שנייה מורחבת ומתוקנת, ירושלים תשנ"ו
* המקרא בין תחביר לפרשנות – סוגיות בתחביר המקרא באספקלריה של הפרשנות היהודית הקלאסית, מאגנס, ירושלים תשס"ב 
* "הכינוי היתר בלשון המקרא", לשוננו מו (תשמ"ב), עמ' 9–26, 97–123
* "'מקרא נדרש לפניו ולאחריו' – בחינה לשונית של מדרשי קריאה כפולה, וזיקתם לפיסוק הטעמים", ספר היובל לרב מרדכי ברויאר – אסופת מאמרים במדעי היהדות (בעריכת משה בר־אשר), ירושלים תשנ"ב, עמ' 697–706
* "שימושים חליפיים בכינויים פרודים ובכינויים חבורים להבעת קניין בעברית המקראית", עיוני מקרא ופרשנות, ג, ספר זיכרון למשה גושן־גוטשטיין (בעריכת משה בר־אשר ואחרים), רמת־גן תשנ"ג, עמ' 401–411
* "למעמדם של שמות־התואר ותוארי־הפועל בלשון המקרא: עיונים מורפולוגיים ותחביריים והשלכות פרשניות", שנתון לחקר המקרא והמזרח הקדום יג (תשס"ב), עמ' 111–137
* "לדרכי ההבעה של ציוויים ושליחויות בלשון המקרא: עיון במבנים התחביריים ובפיסוק הטעמים", עיוני מקרא ופרשנות, ז, מנחות ידידות והוקרה למנחם כהן (בעריכת שמואל ורגון ואחרים), רמת־גן תשס"ה, עמ' 211–230
* "מילות יחס שקיומן תלוי בפרשנות: ספקות בזיהוין במקרא על רקע דו־משמעות מורפולוגית", מחקרים בלשון י (בעריכת אהרן ממן ושמואל פסברג), ירושלים תשס"ו, עמ' 159–170.
* "פיסוק טעמים המשתבש בקריאה המנוגנת הרווחת: דיסהרמוניה בין הכוונה לבין הביצוע והשלכות פרשניות", ישראל: מחקרים בלשון לזכרו של ישראל ייבין (בעריכת רפאל זר ויוסף עופר), ירושלים תשע"א, עמ' 205–233
* "הצירוף המקראי 'מי יתן (ו)': עיונים סמנטיים ותחביריים בהתפתחות שימושו כביטוי משאלה", לשוננו עד (תשע"ב), עמ' 49–68

== קישורים חיצוניים ==
* 
* ד"ר לאה מזור, [http://mikrarevivim.blogspot.co.il/2016/07/blog-post_17.html פרופסור שמחה קוגוט – בין מקרא ללשון], בתוך: ד"ר לאה מזור – על מקרא הוראה וחינוך, 17 ביולי 2016
* 

קטגוריה:סגל האוניברסיטה העברית בירושלים: לשון עברית ולשונות היהודים
קטגוריה:סגל האוניברסיטה העברית בירושלים: מקרא
קטגוריה:חברי האקדמיה ללשון העברית
קטגוריה:חוקרי השפה העברית
קטגוריה:חוקרי מקרא ישראלים
קטגוריה:בוגרי מכללת ליפשיץ
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1937
יחסי ארצות הברית – ליכטנשטיין

בין ארצות הברית לבין נסיכות ליכטנשטיין מתקיימים יחסים דיפלומטיים, וקיים שיתוף פעולה בין המדינות במגוון תחומים.

==היסטוריה==
בשנת 1997 כוננו היחסים בין המדינות, ובשנת 2002 חתמו שתי המדינות על הסכם סיוע משפטי הדדי, שהתמקד בעיקר במאבק משותף של הלבנת הון ופעילויות בנקאיות בלתי חוקיות אחרות.

==יחסים דיפלומטיים==
לליכטנשטיין יש שגרירות בוושינגטון ו-4 קונסוליות בלוס אנג'לס, שיקגו, מייקון ופורטלנד, ואילו לארצות הברית אין נציגות דיפלומטית בליכטנשטיין, ושגריר ארצות הברית בשווייץ מייצג את האינטרסים של ארצות הברית גם בליכטנשטיין.

==קישורים חיצוניים==

== הערות שוליים ==
הארדקור הנרי

הארדקור הנרי (רוסית: Хардкор) הוא סרט מדע בדיוני ופעולה משנת 2015 שנכתב ובוים על ידי איליה נאישולר ובהפקתם של טימור בקממבטוב, נאישולר, אינגה וויינשטיין ויקטרינה קונוננקו. הסרט, שהוא קופרודוקציה רוסית-אמריקאית, צולם כמעט לגמרי מנקודת מבטה של הדמות הראשית.

בסרט מככבים שרלטו קופלי, דנילה קוזלובסקי, היילי בנט וטים רות'. הסרט שוחרר לאקרנים בארצות הברית על ידי חברת STX ב-8 באפריל ב-2016 וזכה לביקורות מעורבות מהמבקרים כשהוא גורף 16.8 מיליון דולר ברחבי העולם, לעומת תקציב של 3 מיליון דולר.

== צוות השחקנים ==
* סרגיי וליאייב, אנדריי דמנטייב, איליה נאישולר ואחרים בתפקיד הנרי
* שרלטו קופלי בתפקיד ג'ימי
* דנילה קוזלובסקי בתפקיד אקאן
* היילי בנט בתפקיד אסטל
* טים רות' בתפקיד אביו של הנרי

== קישורים חיצוניים ==
* 

==הערות שוליים==

קטגוריה:סרטי 2015
קטגוריה:סרטים אמריקאיים
קטגוריה:סרטים באנגלית
קטגוריה:סרטי פעולה רוסיים
קטגוריה:סרטים רוסיים
קטגוריה:סרטי מדע בדיוני רוסיים
קטגוריה:סרטים שצולמו ברוסיה
קטגוריה:מוסקבה בקולנוע
קטגוריה:שיבוט בקולנוע
קטגוריה:סרטי מדע בדיוני מ-2015
דורסיים

דּוֹרָסִיִּים או שפמנונים מדברים (שם מדעי: Doradidae) היא משפחה של דגים מסדרת השפמנונאים. הם מכונים "מדברים" עקב יכולתם ליצור קולות של דיבור על ידי חיכוך הסנפירים בעמוד השדרה ולרטוט אותו.
== מאפיינים ==
דגים אלה החיים בנהרות אמריקה הדרומית מחופי האוקיינוס השקט הצפוני עד לריו דה לה פלטה אך בעיקר בנהר האמזונאס והאורינוקו ובעוד כמה נהרות טרופיים.

אורכם של שפמנונים אלה 3.5 ס"מ אצל בני הסוג Physopyxis עד לאורך 120 ס"מ ולמשקל 20 ק"ג אצל המין Oxydoras niger. בניגוד לרב השפמנונים הם בעלי שורה של עוקצים ושריונים על גבם וצידיהם אשר מגוננים עליהם מפני טורפים. 

דגים אלה ניזונים מסחופת, פלנקטון ומיצורים קטנים ומסננים את החול על קרקעית הים. רבים ממינים אלו מגודלים בבתים כדגי נוי באקווריום.
==סוגים==
{|
|
*Acanthodoras
*Agamyxis
*Amblydoras
*Anadoras
*סוג ומין יחיד Anduzedoras oxyrhynchus
*סוג ומין יחיד Astrodoras asterifrons
*סוג ומין יחיד Centrochir crocodili
*Centrodoras
*סוג ומין יחיד Doraops zuloagai
*Doras
*סוג ומין יחיד Franciscodoras marmoratus
*Hassar
*Hemidoras
*סוג ומין יחיד Hypodoras forficulatus
*סוג ומין יחיד Kalyptodoras bahiensis
*Leptodoras
*סוג ומין יחיד Lithodoras dorsalis
|
*Megalodoras
*סוג ומין יחיד Merodoras nheco
*Nemadoras
*Opsodoras
*סוג ומין יחיד Orinocodoras eigenmanni
*Ossancora
*Oxydoras
*Physopyxis
*Platydoras
*Pterodoras
*Rhinodoras
*Rhynchodoras
*Scorpiodoras
*Tenellus
*Trachydoras
*סוג ומין יחיד Wertheimeria maculata
|
|}
==גלריה==
<gallery mode="packed">
קובץ:Dornwels.JPG
קובץ:Platydoras armatulus 2.jpg
קובץ:Doradidae 2 (5806480657).jpg
קובץ:Acanthodoras spinosissiums.jpg
</gallery>
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
קטגוריה:שפמנונאים
עונת 2000/2001 בסרייה א'

עונת 2000/2001 בסרייה א הייתה העונה ה-99 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר 2000 והסתיימו ב-17 ביוני 2001.

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

ויצ'נצה, אטאלנטה, ברשה ונאפולי היו הקבוצות שעלו מהליגה השנייה.

רומא זכתה באליפות הליגה בפעם השלישית בתולדות המועדון.

בסיום העונה, ב-19 באוגוסט 2001 נערך משחק של הסופר קאפ האיטלקי בו רומא ניצחה את פיורנטינה 3:0 וזכתה בגביע.

בסיום העונה לסרייה ב' ירדו רג'אנה, ויצ'נצה, נאפולי ובארי. במקום הקבוצות שירדו לסרייה א' העפילו טורינו, פיאצ'נצה, קייבו ורונה וונציה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
|1|| רומא
| 34|| 22|| 9|| 3|| 68|| 33|| 35|| 75||זכייה בליגה העפלה לליגת האלופות
|- bgcolor="#ccffcc"
| 2|| יובנטוס
| 34|| 21|| 10|| 3|| 61|| 27|| 34|| 73|| העפלה לליגת האלופות
|- bgcolor="#ccffcc"
| 3|| לאציו
| 34|| 21|| 6|| 7|| 65|| 36|| 29|| 69|| העפלה לליגת האלופות
|- bgcolor="#ccffcc"
| 4|| פארמה
| 34|| 16|| 8|| 10|| 51|| 31|| 20|| 56|| העפלה לליגת האלופות
|- bgcolor=#97DEFF
| 5|| אינטר
| 34|| 14|| 9|| 11|| 47|| 47|| 0|| 51||העפלה לגביע אופ"א
|- bgcolor=#97DEFF
| 6|| מילאן
| 34|| 12|| 13|| 9|| 56|| 46|| 10|| 49||העפלה לגביע אופ"א
|-
| 7|| אטאלנטה
| 34|| 10|| 14|| 10|| 38|| 34|| 4|| 44||
|- bgcolor=#ccccff
| 8|| ברשה
| 34|| 10|| 14|| 10|| 44|| 42|| 2|| 44||העפלה לגביע אינטרטוטו
|- bgcolor=#97DEFF
| 9|| פיורנטינה
| 34|| 10|| 13|| 11|| 53|| 52|| 1|| 43||זכייה בגביע איטליההעפלה לגביע אופ"א
|-
| 10|| בולוניה
| 34|| 11|| 10|| 13|| 49|| 53||4-|| 43||rowspan="5"|
|-
| 11|| פרוג'ה
| 34|| 10|| 12|| 12|| 49|| 53||4-|| 42
|-
| 12|| אודינזה
| 34|| 11|| 5|| 18|| 49|| 59||10-|| 38
|-
| 13|| לצ'ה
| 34 || 8|| 13|| 13|| 40|| 54||14-|| 37
|-
| 14|| ורונה
| 34|| 10|| 7|| 17|| 40|| 59||19-|| 37
|- bgcolor=#F08080
| 15|| רג'אנה
| 34|| 10|| 7|| 17|| 32|| 49||17-|| 37||ירדה ליגה
|- bgcolor=#F08080
| 16|| ויצ'נצה
| 34|| 9|| 9|| 16|| 37|| 51||14-|| 36||ירדה ליגה
|- bgcolor=#F08080
| 17|| נאפולי
| 34|| 8|| 12|| 14|| 35|| 51||16-|| 36||ירדה ליגה
|- bgcolor=#F08080
| 18|| בארי
| 34|| 5|| 5|| 24|| 31|| 68||37-|| 20||ירדה ליגה
|}
==כדורגלנים מצטיינים==
הרנן קרספו () שחקנה של לאציו כבש 26 שערים וזכה בתואר מלך השערים.

התאחדות הכדורגל האיטלקית העניקה פרסים לשחקנים מצטיינים:
* כדורגלן השנה - זינדין זידאן (), יובנטוס
* כדורגלן זר של השנה - זינדין זידאן (), יובנטוס
* כדורגלן איטלקי של השנה - פרנצ'סקו טוטי, רומא, עונה שנייה ברציפות
* שוער השנה - ג'אנלואיג'י בופון, פארמה
* בלם השנה - אלסנדרו נסטה, לאציו, בפעם השנייה ברציפות

==קישורים חיצוניים==

* [http://www.rsssf.com/tablesi/ital01.html נתונים מאתר rsssf]
* [http://www.bdfutbol.com/en/t/tita2000-01.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:2001 באיטליה
שפמנוני לווייתן

שפמנוני לווייתן (שם מדעי: Cetopsidae) היא משפחה של דגים מסדרת השפמנונאים החיים בנהרות באמריקה הדרומית. 

דגים אלה יכולים להגיע לאורך 26 ס"מ והם בעלי גוף חיוור עד חום. הם חיים בקרבה לקרקעית הנהרות בהם הם חיים ומגיעים עד לעומק הנהרות אמזונאס וריו נגרו.

חלק מהמינים ניזונים מסחופת או מחרקים אך כמה ממיני הסוג Cetopsis הם אוכלי נבלות תוקפניים ביותר בעלי חיבה לבשר ולעיתים יימשכו לבשר פתיון גם אחרי שעולה אל מעל המים. עקב התנהלותם כמה אנשים מאמינים שהם טפיליים כמו שפמנוני הערפד.

==מיון==
*משפחה שפמנוני לווייתן (Cetopsidae)
**תת-משפחה Cetopsinae
***סוג Cetopsidium
***סוג Cetopsis
***סוג Denticetopsis
***סוג Paracetopsis
**תת-משפחה Helogeneinae
***סוג Helogenes

==קישורים חיצוניים==

קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
קטגוריה:שפמנונאים
ויסוניק

ויסוניק היא חברה ישראלית למוצרי אבטחה שנמכרה בשנת 2011 לחברת טייקו (Tyco) בכ-100 מיליון דולר. לחברה מרכז פיתוח ברמת החייל ומפעל ייצור בפארק התעשייה קריית גת. באמצע שנת 2017 הודיעה חברת טייקו על כוונתה להעביר את מפעל הייצור לסין.

==היסטוריה==
חברת ויסוניק הוקמה ב-1973, כחנות קטנה ברחוב אבן גבירול בתל אביב, על ידי יעקב קוטליצקי, אחיו משה וטדי קשת, צעירים בראשית שנות ה-20 שלהם. בחנות עסקו בפיתוח מוצרים לאנטנות בתחום הטלוויזיה, שמכרו לחברת בת של אמקור, ולהשלמת הכנסה גם ייצרו ותיקנו כלי נגינה, ומכאן השם ויסוניק (וידאו וסוניק). 

החברה החלה לעבור לייצור מערכות אזעקה לאחר שהאזעקה שלהם התקלקלה והם ניסו לתקנו לבד. בשנות ה-70 נרשמה החברה כמארגנת שירותי שמירה. בעשר השנים הראשונות המכירות היו בעיקר בישראל ובשלב הזה טדי קשת פרש ומכר את אחזקותיו לשותפיו. האחים קוטליצקי החליטו לעבור לפיתוח טכנולוגי וב-1984 השיקו חיישן תת-אדום פסיבי לגילוי תנועת בני אדם שזכה להצלחה, בהתבסס על מערך דו־ממדי. בתחילת שנות ה-90, בעקבות ההצלחה, השקיעה החברה יותר במחקר ופיתוח והחלה בהגשת בקשות לפטנטים. בשנת 1994 עזב משה קוטליצקי את החברה ומכר את חלקו לאחיו יעקב, שבעקבות זאת החל בבניית שדרה ניהולית לחברה. בשנת 1999 פרש קוטליצקי מתפקיד מנכ"ל החברה כדי להתמקד בצד השיווקי של המחקר והפיתוח. 

בשנת 2003 מוזגה חברת בת של "ויסוניק" עם חברת אלפס של ישראל רדומסקי. החברה החדשה נקראה "ויסוניק טכנולוגיות". עסקה זאת התבררה כשגיאה והסבה לחברה הפסדים כבדים. 

בשנת 2004 הונפקה ויסוניק ב וגייסה כ-9.6 מיליון ליש"ט לפי שווי חברה של 35 מיליון ליש"ט. במרץ 2006 נרשמה החברה למסחר גם . במרץ 2010 נמחקה מהמסחר בבורסת לונדון. 

בשנת 2011 נמכרה החברה לטייקו העולמית על פי שווי של כ-100 מיליון דולר.

בשנת 2017 הדעה חברת טייקו על כוונה לסגור את מפעל הייצור של ויסוניק בפארק התעשיות של קריית גת ולהעביר את הייצור לסין. מהלך זה נשקל עשור קודם לכן, אך נשלל בטענה שהוא אינו כדאי.

==קישורים חיצוניים==
* 
==הערות שוליים==

קטגוריה:תעשיית אלקטרוניקה בישראל
ראדו גינסארי

ראדו גינסארי (ברומנית: Radu Gînsari; נולד ב-10 בדצמבר 1991) הוא כדורגלן מולדובי המשחק בעמדות הקשר ההתקפי והחלוץ במילסאמי אורחיי.

==קריירה==
גינסארי התחיל את הקריירה שלו במחלקת הנוער של בויוצאני קישינב בה שיחק עד גיל 16, אז עבר לאקדמיה קישינב. בינואר יצא לחתום ברובין קאזאן מליגת העל הרוסית, אך בסופו של דבר לא חתם בקבוצה. בקיץ התאמן באולהננסה מליגת העל הפורטוגלית, אך נפצע ושוחרר מהקבוצה.

בהמשך הקיץ חתם בזימברו קישינב. בעונתו הראשונה בקבוצה הבקיע 6 שערים וזכה עמה בגביע.

ב-16 ביוני 2014 חתם בשריף טירספול.

ב-2 ביולי 2017 גינסארי חתם בהפועל חיפה. ב-4 בדצמבר 2017 הבקיע את שער הבכורה שלו בקבוצה בניצחון 0–1 בדרבי נגד מכבי חיפה בסיום אותה העונה זכה עם הקבוצה בגביע המדינה, לאחר שפתח במשחק הגמר ושיחק 120 דקות בניצחון 1–3 על בית"ר ירושלים בהארכה.

ב-28 ביוני 2019 חתם בקריליה סובייטוב סמרה מליגת העל הרוסית.

ב-6 בפברואר 2020 הושאל לעירוני קריית שמונה עד לתום העונה.

ב-26 בפברואר 2021, גינסארי חזר למולדובה וחתם במילסאמי אורחיי.

ב-29 באוגוסט 2021, הצטרף לסקודה קסנתי.

בקיץ דינסארי חזר למילסאמי אורחיי.

===קריירת נבחרת===
גינסארי ערך את הופעת הבכורה שלו בנבחרת מולדובה בהפסד 0–4 ל. ב-3 ביוני 2016 גינסארי הבקיע את שער הבכורה שלו בנבחרת בהפסד 1–2 ל.

==תארים==
; זימברו קישינב
* הגביע המולדובי: 

; שריף טירספול
* ליגת העל המולדובית: , 

;הפועל חיפה
* גביע המדינה: 2017/2018
* אלוף האלופים: 2018/2019

; אישיים
* חלוץ העונה בליגת העל המולדובית: 

==קישורים חיצוניים==

==הערות שוליים==

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:חלוצי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני שריף טירספול
קטגוריה:כדורגלני הפועל חיפה
קטגוריה:כדורגלני קריליה סובייטוב סמרה
קטגוריה:כדורגלני עירוני קריית שמונה
קטגוריה:כדורגלני מילסאמי אורחיי
קטגוריה:כדורגלני סקודה קסנתי
קטגוריה:כדורגלני נבחרת מולדובה
קטגוריה:ספורטאים מולדובנים בישראל
קטגוריה:ספורטאים מולדובנים ברוסיה
קטגוריה:כדורגלנים זרים בישראל
קטגוריה:ילידי 1991
חריתאי זאב

חריתאי זאב (שם מדעי: Erythrinidae) היא משפחת דגים מסדרת החריתאים החיים בנהרות אמריקה מקוסטה ריקה עד לארגנטינה.

== מאפיינים ==
אלה דגים טורפים תוקפניים החיים בנהרות איטיים והם בעלי גוף גדול, לסתות גדולות ופיות עם שיניים חדות. הם מזכירים במראם את הדגי הדקר מהים. מזונם העיקרי הוא דגים אחרים שהם תופים בלסתותיהם הגדולות.

הגדול במיני המשפחה הוא הופליאס איימרה שיכול להגיע לאורך 120 ס"מ ולמשקל 40 ק"ג אך רוב המינים יותר קטנים.
==סוגים==
*Erythrinus
*Hoplerythrinus
*Hoplias - בו הופליאס איימרה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חריתאים